open-index/open-wikipedia-markdown huggingface dataset:
Πριβόλνογιε

Το **Πριβόλνογιε** () είναι μια αγροτική τοποθεσία (*[[Χωριό|σέλο]]*) στην επαρχία Κρασνογκβαρντέισκι του κράι Σταυρούπολης στη Ρωσία. Βρίσκεται στον ποταμό Γιεγκόρλικ και το 2010 είχε πληθυσμό 3.350 κατοίκων.

## Αξιοσημείωτα άτομα

* Μχαήλ Γκορμπατσόφ, Γενικός Γραμματέας του Κομμουνιστικού Κόμματος της Σοβιετικής Ένωσης (11 Μαρτίου 1985 – 24 Αυγούστου 1991), Πρόεδρος της Σοβιετικής Ένωσης (15 Μαρτίου 1990 – 25 Δεκεμβρίου 1991) γεννήθηκε στις 2 Μαρτίου 1931 στο Πριβόλνογιε.

Ως παιδί, ο Γκορμπατσόφ έζησε τον Σοβιετικό λιμό του 1932-1933. Υπενθύμισε στην αυτοβιογραφία του ότι "Σε αυτό το απαίσιο έτος [1933], σχεδόν το ήμισυ του πληθυσμού του μητρικού μου χωριού, του Πριβόλνογιε, λιμοκτόνησε, συμπεριλαμβανομένων δύο αδελφών και ενός αδελφού του πατέρα μου."

## Παραπομπές


## Εξωτερικοί σύνδεσμοι
* 

Κατηγορία:Λήμματα που περιέχουν κείμενο στα ρωσικά
Κατηγορία:Πόλεις της Ρωσίας
Σπουδή Op. 10, No. 1 (Σοπέν)

Η **Σπουδή Op. 10, No. 1** σε Ντο μείζονα, είναι μία σπουδή για σόλο πιάνο του Φρεντερίκ Σοπέν, που γράφτηκε το 1829. Δημοσιεύτηκε για πρώτη φορά το 1833, σε  Αγγλία, Γερμανία και Γαλλία και αποτέλεσε το πρώτο κομμάτι των Σπουδών Op. 10. Η συγκεκριμένη σπουδή αφορά περισσότερο στην εξάσκηση του δεξιού χεριά με τα απαιτητικά της αρπέζ. 

Ο βιρτουόζος του πιάνο Βλαντίμιρ Χόροβιτς, ο οποίος αρνιόταν να την παίξει δημόσια, είπε ότι αυτή είναι η δυσκολότερη κι από τις 24 Σπουδές του Σοπέν. Πολλές φορές, η Σπουδή αυτή ονομάζεται *Waterfall* και θεωρείται μία από τις πιο απαιτητικές Σπουδές του Πολωνού συνθέτη, βάσει της κλίμακας του Henle. Βάσει των εκδόσεων της εποχής, η Σπουδή αυτή είναι σε 4/4. Μία μέση εκτέλεση της διαρκεί περίπου 2 λεπτά. 

## Παραπομπές


## Εξωτερικοί σύνδεσμοι
* ''Analysis of Chopin Etudes'' at Chopin: the poet of the piano
* ''Chopin Etude Op. 10, No. 1'' played by Claudio Arrau (Youtube)
* ''Chopin Etude Op. 10, No. 1'' played by Kristian Cvetkovic (Youtube)
* ''Chopin Etude Op. 10, No. 1'' played by Valentina Lisitsa (Youtube)
* ''Chopin-Godowsky - Etude op. 10 No. 1'' (1st version played by Boris Berezovsky, 2006 (Youtube)

10 01
Κατηγορία:Συνθέσεις σε Ντο μείζονα
Κατηγορία:Συνθέσεις του 1829
Αλέξανδρος Παππάς (πολιτικός)

Ο **Αλέξανδρος Παππάς** (1877 - 1942) ήταν Έλληνας χειρουργός, καθηγητής ιατρικής και πολιτικός.

## Βιογραφικά στοιχεία

Σπούδασε στην Ιατρική Σχολή του Παρισιού και κατά την περίοδο 1909 - 1922 υπηρέτησε ως έκτακτος καθηγητής ουρολογικών νόσων στην Ιατρική Σχολή του Πανεπιστημίου Κωνσταντινούπολης. Το 1922 εγκαταστάθηκε στην Αθήνα ενώ το 1926 ανέλαβε την διεύθυνση της γ΄ χειρουργικής πτέρυγας του νοσοκομείου "Ευαγγελισμός". Συμμετείχε, το 1919, στη Συνθήκη των Βερσαλλιών ως εκπρόσωπος των Ελλήνων της Κωνσταντινούπολης.

Στις εκλογές του 1928 εξελέγη βουλευτής Αθηνών με την υποστήριξη του Κόμματος των Εθνικών Δημοκρατικών.  Διετέλεσε Υπουργός Παιδείας & Θρησκευμάτων στην κυβέρνηση Γεωργίου Κονδύλη (1926), Υφυπουργός Υγιεινής, με υπουργό τον ίδιο τον Ελευθέριο Βενιζέλο, στις κυβερνήσεις τελευταίου (Ιουνίου 1929 και Δεκεμβρίου 1929) ενώ το 1930 διαδέχτηκε τον Βενιζέλο στον υπουργικό θώκο, στον οποίο παρέμεινε μέχρι και το 1932, οπότε και παραιτήθηκε η κυβέρνηση Βενιζέλου. Υπήρξε μαζί με τον Απόστολο Δοξιάδη από τους ιδρυτές της Εθνικής Σχολής Δημόσιας Υγείας, ως Υγειονομική Σχολή Αθηνών, και γι' αυτό το λόγο στην είσοδο της σχολής, στη Λεωφόρο Αλεξάνδρας στην Αθήνα, είναι τοποθετημένη η προτομή του.

Υπήρξε, επίσης, τέκτονας και μέλος της στοάς "Αρμονία".

Ήταν παντρεμένος με την Ελένη Φωτιάδη και γιος τους ήταν ο γλύπτης Γιάννης Παππάς.

## Παραπομπές


Κατηγορία:Έλληνες υπουργοί Υγιεινής
Κατηγορία:Έλληνες υφυπουργοί Υγιεινής
Κατηγορία:Βουλευτές Αθηνών
Κατηγορία:Έλληνες χειρουργοί
Κατηγορία:Έλληνες υπουργοί Παιδείας και Θρησκευμάτων
Αρτέμιος Δεναξάς

Ο **Αρτέμιος Δεναξάς** ήταν Έλληνας επιχειρηματίας και υπουργός Συγκοινωνιών στην κυβέρνηση Κονδύλη.

## Βιογραφικά στοιχεία
Υπήρξε ιδιοκτήτης της «Εταιρείας Γενικού Εμπορίου Αρτέμιος Δεναξάς & ΣΙΑ», η οποία εν συνεχεία μετατράπηκε στην Οικονομική και Τεχνική Εταιρεία Ελλάδος Α.Ε., της οποία διετέλεσε πρόεδρος του διοικητικού συμβουλίου. Υπήρξε ιδρυτικό μέλος του Ναυτικού Ομίλου Αθηνών, του οποίου διετέλεσε πρώτος γενικός γραμματέας κατά την περίοδο 1934 - 1944.

Διετέλεσε Υπουργός Συγκοινωνιών στην κυβέρνηση Γεωργίου Κονδύλη (1926).

## Παραπομπές


Κατηγορία:Έλληνες επιχειρηματίες
Κατηγορία:Έλληνες υπουργοί Συγκοινωνιών
Κλέφτες καταστημάτων

Το ***Κλέφτες καταστημάτων*** (αγγλικά: *Shoplifters*, ιαπωνικά: 万引き家族) είναι ιαπωνική ταινία του 2018 σε σκηνοθεσία και σενάριο του Χιροκάζου Κόρε-έντα. Αναφέρεται σε μια οικογένεια που επιδίδεται σε κλοπές καταστημάτων για να αντιμετωπίσει τη φτώχεια.

## Διανομή ρόλων
*Λίλι Φράνκι ως Οσάμου Σιμπάτα
*Σακούρα Άντο ως Νομπούγιο Σιμπάτα
*Μάγιου Ματσουόκα ως Άκι Σιμπάτα
*Κάιρι Τζο ως Σότα Σιμπάτα
*Μίγιου Σασάκι ως Γιούρι
*Κίριν Κίκι ως Χατσούε Σιμπάτα

## Βραβεία/Διακρίσεις
Η ταινία κέρδισε τον Χρυσό Φοίνικα στο 71ο φεστιβάλ των Καννών και το βραβείο Σεζάρ Καλύτερης Ξένης Ταινίας.

Ήταν υποψήφια για την καλύτερη ξενόγλωσση ταινία στα 91α Βραβεία Όσκαρ, για τη Χρυσή Σφαίρα Καλύτερης Ξενόγλωσσης Ταινίας, για το Βραβείο BAFTA Καλύτερης Μη Αγγλόφωνης Ταινίας και για το Βραβείο Satellite Καλύτερης Ξενόγλωσσης Ταινίας.

## Παραπομπές

## Εξωτερικοί σύνδεσμοι
* 

Κατηγορία:Ιαπωνικές δραματικές ταινίες
Κατηγορία:Ιαπωνόφωνες ταινίες
Κατηγορία:Ταινίες τοποθετημένες στην Ιαπωνία
Κατηγορία:Ταινίες σχετικά με την οικογένεια
Κατηγορία:Νικητές Χρυσού Φοίνικα
Κατηγορία:Ταινίες του 2018
Κατηγορία:Ιαπωνικές ταινίες
Κατηγορία:Ιαπωνικές ανεξάρτητες ταινίες
Σταθόπουλος

Το ελληνικό επώνυμο **Σταθόπουλος**, που ετυμολογικά σημαίνει «γιος του Στάθη», μπορεί να αναφέρεται σε κάποιο από τα εξής πρόσωπα:

* Βάιος Σταθόπουλος (1952-2008), βουλευτής
* Γεώργιος Σταθόπουλος (γενν. 1944), ζωγράφος
* Δημήτριος Σταθόπουλος (γενν. 1933), θρησκειολόγος
* Ιωάννης Σταθόπουλος (γενν. 1938), αξιωματικός του Πολεμικού ναυτικού και πολιτικός
* Μιχαήλ Σταθόπουλος (γενν. 1938), νομικός, Ακαδημαϊκός και υπουργός
* Νίκος Σταθόπουλος (γενν. 1943), ποδοσφαιριστής
* Τάσσος Σταθόπουλος (γενν. 1970), αθλητικός δημοσιογράφος και συγγραφέας
* Θεόδωρος Σταθόπουλος (γενν. 2006), ποιητής και μουσικός

## Δείτε επίσης
* Σταθοπούλου

Κατηγορία:Ελληνικά επώνυμα
Τζιοβάννι Ορσεόλο

Ο **Τζιοβάννι Ορσεόλο** (981 - 1006), ο πρώτος Βενετός που κράτησε εξουσία στην Δαλματία και πήρε τον τίτλο του *"Δούκα της Δαλματίας"* ήταν μεγαλύτερος γιος του Δόγη της Βενετία Πιέτρο Β΄ Ορσεόλο και της Μαρίας Καντιάνο. Απεστάλλη στην Κωνσταντινούπολη να ακολουθήσει ένα σχέδιο που συμφώνησαν ο πατέρας του και ο Βυζαντινός αυτοκράτορας Βασίλειος Β´ για να κατακτήσουν την Δαλματία και να παραμείνει υπό Βυζαντινή κυριαρχία. Όταν έφτασε ο επίσκοπος του Ολίβολο του παρουσίασε το σχέδιο για εισβολή στην περιοχή που ήταν επιτυχές και η Δημοκρατία της Βενετίας απέκτησε τον έλεγχο στις Δαλματικές ακτές.

Την εποχή που βρισκόταν στην Κωνσταντινούπολη παντρεύτηκε την Μαρία Αργυροπουλίνα κόρη του δεύτερου ξαδέλφου του αυτοκράτορα Βασιλείου του Βουλγαροκτόνου και μελλοντικού αυτοκράτορα Ρωμανού Γ΄ Αργυρού και της Ελένης Σκλήραινας (1004). Με τον γάμο έγινε δεύτερος στην τάξη στην Δημοκρατία της Βενετίας μετά τον πατέρα του και συγκυβερνήτης. Πέθανε σε δυο χρόνια από επιδημία πανώλης (1006), από την ίδια επιδημία πέθαναν η σύζυγος του και ο νεογέννητος γιος του, τον διαδέχθηκε στα αξιωματα του ο τρίτος αδελφός του Οττόνε Ορσεόλο που θα γίνει κατόπιν Δόγης της Βενετίας (1008).

## Παραπομπές
 		


## Εξωτερικοί σύνδεσμοι

*Βυζάντιο και Βενετία

Κατηγορία:Οικογένεια Ορσεόλο
Ορεινός σκύλος Βέρνης

Ο **ορεινός σκύλος Βέρνης** () είναι μεγάλη φυλή σκύλου, μία από τις τέσσερις φυλές σκυλιών τύπου Ζένενχουντ από τις ελβετικές Άλπεις. Το όνομα Ζένενχουντ προέρχεται από το γερμανικό Ζέννε ("αλπικός βοσκότοπος") και το Χουντ (κυνηγόσκυλο / σκύλος), καθώς συνόδευαν τους αλπικούς βοσκούς και γαλακτοπαραγωγούς που ονομάζονται Ζεν, Μπέρνερ (ή Βερνέζοι) με αναφορά στην περιοχή της προέλευσης της φυλής, στο καντόνι της Βέρνης. Αυτό το ορεινό σκυλί διατηρήθηκε αρχικά ως γενικός σκύλος. Η φυλή ιδρύθηκε επισήμως το 1907.
 Το 1937, ο Αμερικανός Σύλλογος Κέννελ το αναγνώρισε, και σήμερα ο σύλλογος το κατατάσσει ως μέρος της ομάδας εργασίας του.

Ο ορεινός σκύλος Βέρνης είναι φιλικός προς άλλα ζώα και πολύ καλό σκυλί φύλακας. Τα αρσενικά είναι μεγαλύτερα από τα θηλυκά. Δεν αντέχει τη ζέστη. Το προσδόκιμο ζωής του είναι επτά με οκτώ έτη.



## Παραπομπές


Κατηγορία:Φυλές σκύλων
Κατηγορία:Βέρνη
Περάνιος της Ιβηρίας

Ο **Περάνιος** (γεωργιανά : პერანი) ήταν πρίγκιπας της Ιβηρίας και βυζαντινός στρατηγός.

Σύμφωνα με τον Προκόπιο, ήταν ο μεγαλύτερος γιος του Ίβηρα βασιλιά Γουργκένες. Ο Γουργκένες ταυτίζεται με τον Βαχτάνγκ Α΄ της Ιβηρίας από τις Γεωργιανές πηγές, και ο Περάνιος ίσως ήταν αδελφός του και όχι γιος όπως πρότεινε ο Προκόπιος. Ήταν ο πατέρας του Πακούριου και Θείος του Φάζα, δύο άλλων Ίβηρων στρατηγών του βυζαντινού στρατού.

Ο Περάνιος και η οικογένειά του έφυγαν από την Ιβηρία και την καταπίεση των Σασσανίδων Περσών που κατείχαν τότε την Ιβηρία και όλη την Λαζική (περιοχή)[1]. Πήγαν την Κωνσταντινούπολη, όπου ο Περάνιος εντάχθηκε στο βυζαντινό αυτοκρατορικό στρατό. Αργότερα στη δεκαετία του 530, υπηρέτησε κάτω από τον Βελισσάριο στην Ιταλία και βρισκόταν στη Ρώμη κατά τη διάρκεια της πολιορκίας της από τους Γότθους (537-538), κατά τη διάρκεια της πολιορκίας, υπερασπίστηκε την Porta Praenestina . 

Στα μέσα του 538, πολιόρκησε την Ουρμπς Βέτους που έπεσε στις αρχές του 539. Στις αρχές της δεκαετίας του '40, μεταφέρθηκε στα ανατολικά σύνορα όπου πολέμησε τους Σασσανίδες στους Περσικούς στρατούς. Το 544 ήταν ένας από τους βυζαντινούς διοικητές που υπερασπιζόταν την Έδεσσα. Ο Πέρσης Βασιλιάς Χοσρόης Β΄ (531-579), απαίτησε την παράδοση του Περανίου με το σκεπτικό ότι ο Περάνιος ήταν κληρονομικός δούλος του. Όταν ένα τμήμα στρατού υπό τον Αζαρέθη απειλούσε να εισχωρήσει στην πόλη μέσω μιας από τις πύλες, ο Περάνιος μετέφερε ενισχύσεις στρατιωτών και πολιτών στο σημείο και απέτρεψε τον κίνδυνο.

Λίγο μετά το τέλος της πολιορκίας της Έδεσσας, ο Περάνιος πέθανε από σοβαρά τραύματα που υπέστη από πτώση από το άλογό του κατά την διάρκεια κυνηγίου.

## Παραπομπές


## Πηγές
*

Κατηγορία:Βυζαντινοί στρατηγοί
Κατηγορία:Βυζαντινοί του 6ου αιώνα
Κλόκοτ (Μπίχατς)

Το **Κλόκοτ** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η τοπική κοινότητα του Κλόκοτ αριθμούσε  κατοίκους, οι οποίοι ήσαν κατανεμημένοι ως κάτωθι:

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Συμμετοχή της Αργεντινής στους Θερινούς Ολυμπιακούς Αγώνες 2020

Η **[[Αργεντινή]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. 

## Αποτελέσματα
### Ιστιοπλοΐα

Οι αθλητές έχουν κερδίσει θέση πρόκρισης από το Παγκόσμιο Πρωτάθλημα Ιστιοπλοΐας 2018.
;Άνδρες

;Μικτά

### Κολύμβηση

1 αθλήτρια έχει προκριθεί, από το όριο πρόκρισης του αγωνίσματος.

## Παραπομπές

Αργεντινή
Τάνια Φρανκ

Η **Τάνια Τσιάρα Φρανκ** (γενν. 24 Ιανουαρίου 1993) είναι Αυστριακή αθλήτρια της ιστιοπλοΐας.

Κατέκτησε το χάλκινο μετάλλιο στην κατηγορία Νάκρα 17 στους Θερινούς Ολυμπιακούς Αγώνες 2016 στο Ρίο ντε Τζανέιρο, μαζί με τον Τόμας Ζάιατς.

## Παραπομπές
Κατηγορία:Αυστριακοί αθλητές της ιστιοπλοΐας


Κατηγορία:Αυστριακοί Ολυμπιονίκες
Κώστας Καρπαθάκης

Ο **Κώστας Καρπαθάκης** (Πειραιάς, 1929-2019) ήταν Έλληνας παλαίμαχος ποδοσφαιριστής που αγωνιζόταν σαν επιθετικός. Αγωνίστηκε τις δεκαετίες του '40 και του '50 αποκλειστικά σε συλλόγους του Πειραιά.

## Βιογραφικό
Γεννημένος στο Χατζηκυριάκειο του Πειραιά ξεκίνησε το ποδόσφαιρο από την τοπική ανεξάρτητη ομάδα Βύρωνα Χατζηκυριακείου και κατόπιν μεταπήδησε στον Αργοναύτη, όπου αγωνίστηκε 4 με 5 χρονιές και έκανε ντεμπούτο στο Πειραϊκό πρωτάθλημα. Το 1952 μεταγράφηκε στον Ολυμπιακό έπειτα από επιθυμία των Βαγγέλη και Γιάννη Χέλμη. Με τη φανέλα του Ολυμπιακού αγωνίστηκε 2 χρονιές, τη σεζόν 1952-53 και 1953-54 πετυχαίνοντας σύνολο σε 4 συμμετοχές 10 τέρματα την πρώτη χρονιά και σε 9 συμμετοχές 8 τέρματα τη δεύτερη για το Πειραϊκό πρωτάθλημα. Συνολικά με τη φανέλα του Ολυμπιακού πέτυχε 18 τέρματα για το πρωτάθλημα  Πειραιά και 2 τέρματα για το κύπελλο Ελλάδας. Επίσης, το 1954 αγωνίστηκε στον αγώνα του τελικού κυπέλλου Ελλάδας 1953-54 εναντίον της Δόξας Δράμας κατακτώντας το κύπελλο. Τον Ιανουάριο του 1955 αποχώρισε από τον Ολυμπιακό και κατόπιν μεταπήδησε στην Προοδευτική, έπειτα από το ενδιαφέρον του προέδρου της Κυριάκου Βουλγαράκη. Στην Προοδευτική αγωνίστηκε μέχρι και το 1957, όποτε και τερμάτισε την ποδοσφαιρική του καριέρα. Με τη φανέλα της Προοδευτικής αγωνίστηκε επίσης στο Πειραϊκό πρωτάθλημα και τη σεζόν 1956-57 στο πρωτάθλημα Ελλάδας. 

Έπειτα από την απόσυρσή του από το ποδόσφαιρο, ξεκίνησε αποκλειστικά να εργάζεται για βιοποριστικούς λόγους στα καράβια. Από μικρός είχε εργαστεί σε πολλές δουλειές όπως μπετατζής, εργάτης κτλπ. Απεβίωσε τον Ιούλιο του 2019 στην ηλικία των 90 ετών και η κηδεία του τελέστηκε το Γ' Νεκροταφείο Αθηνών στη Νίκαια.

## Παραπομπές


## Πηγές
* ''"Κώστας Καρπαθάκης, ένας ξεχασμένος θρύλος"'', αφιέρωμα και συνέντευξη Κώστα Καρπαθάκη, koinoniki.gr 
* Καρπαθάκης Κώστας, redarchivesblog.blogspot.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Σίριλ Ραμαφόζα

Ο **Σίριλ Ραμαφόζα** (Matamela Cyril Ramaphosa, 17 Νοεμβρίου 1952-) είναι πολιτικός από τη Νότια Αφρική και ο πέμπτος Πρόεδρος της Νότιας Αφρικής. Έγινε πρόεδρος μετά την παραίτηση του Τζέικομπ Ζούμα. Προηγουμένως ήταν ακτιβιστής κατά του απαρτχάιντ, αρχηγός συνδικάτων, επιχειρηματίας και αντιπρόεδρος της χώρας του από το 2014 ως το 2018. Εξελέγη πρόεδρος του Αφρικανικού Εθνικού Κογκρέσου (ANC) στο 54ο Εθνικό Συνέδριο του ANC τον Δεκέμβριο του 2017. Είναι, επίσης, πρώην πρόεδρος της Επιτροπής Εθνικού Σχεδιασμού. Το 2020-2021 άσκησε την προεδρία της Αφρικανικής Ένωσης.

Είναι μέλος της εθνοτικής ομάδας Βέντα και ο πρώτος πρόεδρος της Νότιας Αφρικής από την ομάδα.

## Παραπομπές


Κατηγορία:Πρόεδροι της Νότιας Αφρικής
Κατηγορία:Ηγέτες εν ενεργεία
Κατηγορία:Αντιπρόεδροι της Νότιας Αφρικής
Γιονίντα Μαλίτσι

Η **Τζονίντα Μαλίκι** (Jonida Maliqi, 26 Μαρτίου 1983-) είναι Αλβανίδα τραγουδίστρια και τηλεοπτική παρουσιάστρια.  Εκπροσώπησε την Αλβανία στη Eurovision 2019 με το τραγούδι "Ktheju tokës", πετυχαίνοντας να προκριθεί στον μεγάλο τελικό στο Τελ Αβίβ, όπου κατέλαβε την 17η θέση με 90 βαθμούς.

## Ζωή και καριέρα
Η Τζονίντα Μαλίκι ξεκίνησε την τραγουδιστική της καριέρα στο Festivali i Këngës όταν ήταν 13 ετών με το τραγούδι "Planeti i fëmijëve", σε ένα ντουέτο με τον Aleksandër Rrapi. Το 1997 επέστρεψε στο Festivali με ένα άλλο ντουέτο, αυτή τη φορά με τον Kastriot Tusha, ένα τραγούδι αφιερωμένο στη Μητέρα Τερέζα. Η σόλο καριέρα της άρχισε το 1999, με το τραγούδι της "Do jetoj pa ty" να κερδίσει τη δεύτερη θέση στο φεστιβάλ.

Η Μαλίκι είναι επίσης γνωστή για την απεικόνιση της Ιουλιέτας στην αλβανική μουσική έκδοση του Ρωμαίο και Ιουλιέτα, μαζί με τον Alban Skënderaj. Παρουσίασε την τέταρτη σεζόν της αλβανικής έκδοσης του Dancing with the Stars και επίσης ήταν κριτής στην πέμπτη σεζόν του The Voice της Αλβανίας το 2016.

## Δισκογραφία
* *Nuk të pres* (2005)
* *Jonida Maliqi* (2013)

## Βραβεία και υποψηφιότητες
**[[Festivali i Këngës]]**

|-
||1999
||"Do jetoj pa ty"
|Second place
|
|-
||2004
||"Frikem se më pëlqen"
|Third place
|
|-
|2018
||"Ktheju tokës"
|First place
|
|}

**[[Kënga Magjike]]**

|-
||2003
||"Vetem një natë"
|Best Performer
|
|- 
||2004
||"Nuk kam faj që robëroje"
|Etno Music Award
|
|-
||2005
||"Papagalli i dashurisë"
|Best Performer
|
|-
|rowspan="2"|2008
|rowspan="2"|"Njëri nga ata"
|Best Song
|
|-
|10th Anniversary Award
|
|-
||2011
||"Thesar pa emër"
|Çesk Zadeja Award
|
|-
||2013
||"Ti"
|Jon Music Award
|
|}

**Video Fest Awards**

|-
||2014
||"Sonte" (ft. Dj Blunt & Real)
|Best Collaboration
|
|}

**[[Top Fest]]**

|-
||2006
||"Forca e femrës" (με Tuna)
|Best Female
|
|-
||2010
||"Sot t'i japim fund" (με Big Basta)
|Best Pop
|
|}

**Zhurma Show Awards**

|-
||2015
||"Jam bërë si ti"
|Best Performer
|
|}

## Τηλεόραση
* Festivali i Këngës (1995, 1999, 2000, 2001, 2002, 2004, 2006, 2007, 2018)
* Big Brother (2008)
* Dua vendin tim (2012)
* Dancing with the Stars (2014)
* The Voice of Albania (2016)

## Παραπομπές


Κατηγορία:Αλβανίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Αλβανία
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Ktheju tokës

Το **Ktheju tokës** είναι ένα τραγούδι της Αλβανίδας τραγουδίστριας Γιονίντα Μαλίτσι εκπροσώπησε την  στον  στο Τελ Αβίβ του Ισραήλ.

Σε συνέντευξή του με τον δικτυακό τόπο των φίλων της Eurovision, το Wiwibloggs, η Maliqi αποκάλυψε ότι το τραγούδι γράφτηκε "για Αλβανούς, για μετανάστες, για όλους τους ανθρώπους σε όλο τον κόσμο". Οι στίχοι ασχολούνται με το θέμα της Αλβανικής μετανάστευσης, ειδικά σε σχέση με τον Πόλεμο του Κοσσυφοπεδίου.

Το τραγούδι προκρίθηκε στον μεγάλο τελικό, όπου στις 18 Μαΐου κατέλαβε την 17η θέση, λαμβάνοντας 90 βαθμούς.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Σερμπούκ

Η **Σερμπούχι Σαργκσιάν** (Αρμένικα: Սրբուհի Սարգսյան, γεν. στις 3 Απριλίου 1994), επαγγελματικά γνωστή ως **Σερμπούκ**, είναι Αρμένισσα τραγουδίστρια. Η Sargsyan πρωτοεμφανίστηκε στην πρώτη σεζόν της Αρμενικής έκδοση του The X Factor, όπου έλαβε την πρώτη θέση. Το 2018, αγωνίστηκε στην όγδοη σεζόν του The Voice της Ουκρανίας, παίρνοντας την τέταρτη θέση. Η Σερμπούκ εκπροσώπησε την Αρμενία στο διαγωνισμό τραγουδιού της Eurovision 2019 χωρίς να καταφέρει να προκριθεί στον μεγάλο τελικό.

## Πρώτα χρόνια
Η Sargsyan γεννήθηκε στις 3 Απριλίου 1994 στο Ερεβάν. Σπούδασε στο Κρατικό Ωδείο Κομητάς του Ερεβάν, όπου έμαθε να παίζει το κανονάκι.

## Καριέρα
Το 2010, η Σερμπούκ έλαβε μέρος στην ακρόαση για την πρώτη σεζόν της αρμενικής εκδοχής του The X Factor, όπου τραγουδούσε "Soon We'll Be Found" από τη Σία. Εντάχθηκε στην ομάδα του Garik Papoyan και κατέληξε στη δεύτερη θέση. Το 2012, η Srbuk σχημάτισε το συγκρότημά της, το Allusion. Το 2014, εμφανίστηκε στο single "Boat" του Papoyan, ένα από τα soundtracks για μια ρωσική ταινία που ονομάζεται "Λёгок на помине".

Το 2016, η Srbuk κυκλοφόρησε το ντεμπούτο single της "Yete Karogh Es". Το 2018, αγωνίστηκε στην όγδοη σεζόν του Thw Voice της Ουκρανίας, προπονούμενη από την ουκρανική τραγουδίστρια Potap, κατακτώντας την τέταρτη θέση. Τον Νοέμβριο του 2018 ανακοινώθηκε ως ο εκπρόσωπος της Αρμενίας στον Διαγωνισμό Τραγουδιού της Eurovision το 2019. Αμέσως μετά την ανακοίνωση, το AMPTV άνοιξε επίσης την περίοδο υποβολής των τραγουδιών για τους συνθέτες να στείλουν τις συμμετοχές τους.

Το τραγούδι της "Walking Out" απέτυχε να προκριθεί στον τελικό της Eurovision το 2019.

## Δισκογραφία
### Σίνγκλς
#### Ως κύριος καλλιτέχνης

#### Ως εμφανιζόμενος καλλιτλεχνης

## Παραπομπές

## Επιπλέον λινκ
*

Κατηγορία:Αρμένισσες τραγουδίστριες
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Μπραχίμ Γκάλι

Ο **Μπραχίμ Γκάλι** (αραβικά: إبراهيم غالي, , 19  Αυγούστου 1949) είναι ο σημερινός πρόεδρος της Αραβικής Δημοκρατίας της Σαχάρας και πρώην πρέσβης στην Αλγερία. Διαδραμάτισε καθοριστικό ρόλο στον αγώνα για αυτοδιάθεση και ανεξαρτησία από το Μαρόκο. Συνέβαλε στην εξέγερση του 1970 στη Ζέμλα ενάντια στην ισπανική κυριαρχία, και στην ίδρυση του Λαϊκού Μετώπου για την Απελευθέρωση της Σαγκία ελ Άμρα και του Ρίο ντε Όρο (Μέτωπο Πολισάριο) το 1973, και της Δημοκρατίας της Σαχάρας το 1976. Έπαιξε επίσης σημαντικό ρόλο στον πόλεμο στην Δυτική Σαχάρα και στην ίδρυση της MINURSO, της ειρηνευτικής αποστολής του ΟΗΕ.

Ο Γκάλι εξελέγη ως ο πρώτος γενικός γραμματέας του Πολισάριο και οργάνωσε την πρώτη στρατιωτική δράση του μετώπου, κατά του στρατού της Ισπανίας. 

Στις 4 Μαρτίου 1976, ορίστηκε ως υπουργός Άμυνας από την πρώτη κυβέρνηση της Λαϊκής Αραβικής Δημοκρατίας της Σαχάρας. Παρέμεινε σε αυτό το πόστο μέχρι το 1989, όταν επιλέχθηκε ως στρατιωτικός διοικητής της Δεύτερης Στρατιωτικής Περιφέρειας.

Στις εκλογές που διεξήχθησαν στις 9 Ιουλίου του 2016 στο στρατόπεδα προσφύγων Τιντούφ, ο Γκάλι επιλέχθηκε ως ο επόμενος πρόεδρος της χώρας, αντικαθιστώντας τον βετεράνο ηγέτη Μοχάμετ Αμπντελαζίζ, ο οποίος πέθανε στις 31 Μαΐου του 2016.

## Επανεκλογή 2023
Ο Γκάλι επανεξελέγη πρόεδρος στις 20 Ιανουαρίου 2023, με 1.253 ψήφους, στο συνέδριο του Μετώπου Πολισάριο. Ο αντίπαλός του, Μπασίρ Μουσταφά, έλαβε 563 ψήφους.

## Παραπομπές


Κατηγορία:Ηγέτες κρατών μη αναγνωρισμένων διεθνώς
Κατηγορία:Σοσιαλιστές
Ζαχαρίας (προφήτης)

Ο **Ζαχαρίας** (*σημαίνει "μνήμη Θεού"*) είναι πρόσωπο της Αγία Γραφής και παραδοσιακά θεωρείται συγγραφέας του βιβλίου Ζαχαρίας. Ήταν προφήτης των δυο φυλών του Βασιλείου του Ιούδα και ενδέκατος από τους Δώδεκα Μικρούς Προφήτες. Η προφητική του δράση ξεκίνησε κατά το δεύτερο έτος της βασιλείας του Δαρείου Α΄, ο οποίος ανέβηκε στον θρόνο το 521 π.Χ. Όπως και ο προφήτης Ιεζεκιήλ, ήταν ιερατικής καταγωγής.

## Βιβλίο
Το βιβλίο του Ζαχαρία εισάγει τον προφήτη σαν γιο του Βερεχία, γιου του Ιδδώ. Αποτελείται απο 14 κεφάλαια, στα οποία μέσω των προφητειών του παραπέμπει τον λαό να προχωρήσει σε αποκατάσταση του ναού του Θεού ο οποίος είχε καταστραφεί από τα στρατεύματα του Ναβουχοδονόσορα το 586 π.Χ. Το μήνυμα του είναι θετικό αφού αναφέρει πως ο Θεός θα αποκατάστήσει το ναό και θα καταστρέψει τους εχθρούς του, οι οποίοι κρατούσαν τον λαό του υποδουλωμένο.

## Πίστη Μπαχάι
Οι Μπαχάι δάσκαλοι πραγματοποίησαν συγκρίσεις μεταξύ των προφητειών του Ζαχαρία και των Σουρίι-ι-Χαϊκάλ στην Κλήση του Κυρίου των Οικοδεσποτών, μια συλλογή των Ταμπλέτων του Μπαχαουλάχ.

## Εορτασμός
Στο λειτουργικό ημερολόγιο της Ανατολικής Ορθοδοξίας η ημέρα εορτής είναι η 8η Φεβρουαρίου. Εορτάζεται στις 3 Ιουλίου με τους άλλους Μικρούς Προφήτες στο ημερολόγιο των αγίων της Αρμενικής Αποστολικής Εκκλησίας. Η Ρωμαιοκαθολική Εκκλησία τον τιμά στις 5 Σεπτεμβρίου.

## Παραπομπές


Κατηγορία:Προφήτες
Περιφερειακός Κατερίνης

Ο **Περιφερειακός Κατερίνης** αποτελείται από δυο λωρίδες κυκλοφορίας και μια ΛΕΑ ανά κατεύθυνση με διαχωριστική νησίδα και εντάσσεται στα μεγαλύτερα αστικά οδικά έργα στην Ελλάδα. Ξεκίνησε να κατασκευάζεται το 2013, το πλάτος της είναι 29μ, εντάσσεται στο εθνικό οδικό δίκτυο και έχει χαρακτηρισθεί ως δευτερεύουσα εθνική οδός. Όταν ολοκληρωθεί θα περιβάλει την πόλη της Κατερίνης από όλες της τις πλευρές, διαμορφώνοντας το μοντέλο της "κλειστής" πόλης (compact city) και θα συμβάλλει στην μείωση του κυκλοφοριακού φόρτου που δημιουργείται στον αστικό ιστό της. Αυτήν την στιγμή έχει δοθεί στην κυκλοφορία το βορειοανατολικό τμήμα της το οποίο ξεκινάει σε διασταύρωση με την Εθνική Οδό 1 και τελειώνει σε διασταύρωση με την Επαρχιακή Οδό Κατερίνης-Παραλίας, όπως και το νοτιοδυτικό τμήμα που ξεκινά από τον Αυτοκινητόδρομο 1 και καταλήγει στην Εθνική Οδό 13 (ΕΟ13).

Σε δεύτερη φάση προγραμματίζεται πολλοί από τους ισόπεδους κόμβους της να μετατραπούν σε κόμβους κυκλικής κυκλοφορίας για την αποφυγή φωτεινών σηματοδοτών, με εξαίρεση των κόμβο προς Νέα Έφεσο / Δίον που κατασκευάστηκε εξ' αρχής κυκλικός.

## Τμήματα

### Βορειοανατολικό τμήμα
Το τμήμα αυτό έχει μήκος 3,3 χλμ. Παραδόθηκε στην κυκλοφορία στις 26 Νοεμβρίου 2016 και συνδέεται με την Εθνική Οδό 1 (παλιά εθνική οδός Κατερίνης - Θεσσαλονίκης) με τον αυτοκινητόδρομο Α.Θ.Ε. και με την επαρχιακή οδό Κατερίνης - Παραλίας. Με την ολοκλήρωση του ξεκίνησε να λειτουργεί ο βόρειος ανισόπεδος κόμβος Κατερίνης του αυτοκινητόδρομου Α.Θ.Ε., ο σχεδιασμός του οποίου είχε ξεκινήσει από την δεκαετία του 1990.

### Βορειοδυτικό και Νοτιοδυτικό τμήμα
Το νοτιοδυτικό τμήμα παραδόθηκε στις 24 Οκτωβρίου 2019 και συνδέει την Εθνική Οδό 13 (εθνική οδός Κατερίνης - Ελασσόνας) με τον νότιο κόμβο του αυτοκινητόδρομου Α.Θ.Ε., ενώ το βορειοδυτικό τμήμα ολοκληρώθηκε στις 22 Μαρτίου 2024 και συνδέει την Εθνική Οδό 13 (εθνική οδός Κατερίνης - Ελασσόνας) με την Εθνική Οδό 1 (παλιά εθνική οδός Κατερίνης - Θεσσαλονίκης) και κατ' επέκταση με τον βόρειο κόμβο του αυτοκινητόδρομου Α.Θ.Ε.. Να σημειωθεί ότι ο νότιος κόμβος σύνδεσης με τον αυτοκινητόδρομο 1 είχε ήδη κατασκευαστεί από το 2006 και είχε σχεδιαστεί ώστε να έχει όλα τα χαρακτηριστικά της περιφερειακής οδού.

### Νοτιοανατολικό τμήμα
Το τμήμα αυτό είναι υπό σχεδιασμό.

## Κατάλογος κόμβων

## Φωτογραφίες
καθόλου|μικρογραφία|300x300εσ|Άποψη του βορειοανατολικού τμήματος της Περιφερειακής Οδού Κατερίνης

## Παραπομπές


Κατερίνη
Κατηγορία:Κατερίνη
Replay (τραγούδι της Τάμτα)

Το **Replay** είναι τραγούδι της Ελληνογεωργιανής τραγουδίστριας Τάμτα. Ο τίτλος του τραγουδιού και ο καλλιτέχνης αποκαλύφθηκαν στις 21 Δεκεμβρίου 2018 από το ΡΙΚ. Το τραγούδι είναι γραμμένο από τον Ελληνοσουηδό συνθέτη Άλεξ Παπακωνσταντίνου.

## Διαγωνισμός Τραγουδιού Eurovision

Το τραγούδι  στη Eurovision 2019, μετά την εσωτερική επιλογή της Τάμτα από τον εθνικό κυπριακό ραδιοτηλεοπτικό φορέα. Η Τάμτα προκρίθηκε στον τελικό και ήρθε 13η με 109 βαθμούς.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Κατηγορία:Τραγούδια του 2019
Κατηγορία:Συμμετοχή της Κύπρου στον Διαγωνισμό Τραγουδιού της Eurovision
Μπραν (Μπρασόβ)

Το **Μπράν** [**Bran** (German: *Törzburg*; Hungarian:*Törcsvár*)] είναι χωριό της περιφέρεια του Μπρασόβ στην Βόρεια Τρανσυλβανία στη Ρουμανία. 

Βρίσκεται σε απόσταση 30,4 χλμ.(περίπου 31' με αυτοκίνητο) νότιο-δυτικά από την πόλη του Μπρασόβ και αποτελείται από πέντε χωριά: Μπραν, Ποάρτα, Πρέντελουτς, Σίμον και Σοχοντόλ,.

Σύμφωνα με την τελευταία απογραφή πληθυσμού που έγινε 01/12/2021 το χωριό αριθμούσε 4.886 κατοίκους.

Γεωγραφία

Βρίσκεται στο νότιο τμήμα της περιφέρειας του Μπρασόβ, στα σύνορα με τις περιφέρειες Νταμποβίτα(Dâmbovița) και Άρτζες(Argeș) και ανήκει στην ιστορική υποπεριοχή Burzenland. Βρίσκεται στο βόρειο άκρο του περάσματος Bran-Pass και μέσω της εθνικής οδούς DN73 συνδέετε με την πόλη Πιτέστι(Pitești) που βρίσκεται σε απόσταση 111 χλμ. νοτιοδυτικά. 

Η κοινότητα βρίσκεται ανάμεσα σε δύο οροσειρές των Νοτίων Καρπαθίων : στα νοτιοανατολικά βρίσκονται τα βουνά Bucegi, με την κορυφή Omu να κυριαρχεί στην περιοχή, στα 2.505 μέτρα (8.219 πόδια). και στα δυτικά είναι τα βουνά Piatra Craiului, τα οποία καταλήγουν στα 2.238 μέτρα (7.343 πόδια).

Ιστορία

Το μεσαιωνικό κάστρο του Μπραν, το οποίο πολιορκήθηκε από τον Βλαντ τον Παλουκωτή, είναι δημοφιλής τουριστικός προορισμός, εν μέρει επειδή μοιάζει με το σπίτι του Δράκουλα στο μυθιστόρημα του Μπραμ Στόουκερ.

## Παραπομπές


Κατηγορία:Πόλεις της Ρουμανίας
Κατηγορία:Μπρασόβ
Σέσαρ Βιλανουέβα

Ο **Σέσαρ Βιλανουέβα** (César Villanueva Arévalo, 1946-) είναι  Περουβιανός πολιτικός  και πρωθυπουργός του Περού από τον Απρίλιο του 2018 ως τις 8 Μαρτίου 2019. Υπηρέτησε ξανά στο ίδιο αξίωμα από τις 31 Οκτωβρίου 2013 έως τις 24 Φεβρουαρίου 2014. Το 2007 έγινε πρόεδρος της Περιοχής Σαν Μαρτίν. Για πρώτη φορά ανέλαβε πρωθυπουργός έχοντας διοριστεί από τον πρόεδρο Ογιάντα Ουμάλα στις 31 Οκτωβρίου 2013, και είναι προσκείμενος στα κεντροαριστερά κόμματα.

## Πρώτα χρόνια
Γεννήθηκε στις 5 Αυγούστου του 1946 στην πόλη Ταραπότο. Σπούδασε διοίκηση στο Εθνικό Πανεπιστήμιο Φεντερίκο Βιγιαρεάλ (UNFV).
Τον Ιανουάριο του 2007, έγινε πρόεδρος της Περιοχής Σαν Μαρτίν.

## Πολιτική
Έγινε πρωθυπουργός του Περού , στις 31 Οκτωβρίου 2013 και παραιτήθηκε στις 24 Φεβρουαρίου 2014. Έγινε πρωθυπουργός για δεύτερη φορά στις 2 Απριλίου 2018, υπό τον πρόεδρο Μαρτίν Βισκάρα, υπηρετώντας ως τις 8 Μαρτίου 2019.

## Παραπομπές


## Εξωτερικοί σύνδεσμοι
* Περού 21
Κατηγορία:Πρωθυπουργοί του Περού
Συμμετοχή της Αυστρίας στους Θερινούς Ολυμπιακούς Αγώνες 2020

Η **[[Αυστρία]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου.

## Αποτελέσματα
### Ιστιοπλοΐα

Οι αθλητές που θα συμμετέχουν προκρίθηκαν από το Παγκόσμιο Πρωτάθλημα Ιστιοπλοΐας 2018.
;Άνδρες

;Γυναίκες

;Μικτά

### Κολύμβηση

### Σκοποβολή

## Παραπομπές

Αυστρια
Σμόκιν

[μικρογραφία|Ο [Ρόναλντ Ρήγκαν|Πρόεδρος Ρόναλντ Ρέιγκαν κάνει πρόποση φορώντας μονόπετο σμόκιν]]
Το **σμόκιν (smoking) ή κοστούμι δείπνου** (όπως είναι ευρέως έτσι γνωστό στην Ελλάδα και σε πολλές γερμανόφωνες και μη χώρες της Ευρώπης),ονομάζεται επίσης **tuxedo** (στις Η.Π.Α.) ή **dinner jacket** (στο Ηνωμένο Βασίλειο και στις χώρες της Κοινοπολιτείας) είναι ένα ημι-επίσημο μαύρο κοστούμι δύο ή τριών τεμαχίων μονόπετο ή σταυρωτό που φοριέται κατα κανόνα σύμφωνα με τον ενδυματολογικό κώδικα των δυτικών κοινωνιών για επίσημες βραδινές περιστάσεις δηλαδή μετά απο τις 6 μ.μ. π.χ. σε ενα ρεβεγιόν ή ενα δείπνο. Διακρίνεται κυρίως από τα μεταξωτά πέτα του σακακιού, και από τις εξωτερικές ραφές του παντελονιού που είναι διακοσμημένες με μία μεταξωτή λωρίδα που ονομάζεται τρέσα σε αντίθεση με το παντελόνι του φράκου που κοσμείται απο μια διπλή τρέσα.

## Πώς φοριέται
Όπως παραδοσιακά ορίζεται από τον 20ο αιώνα στον Δυτικο ενδυματολογικό κώδικα για το επίσημο βραδινό ντύσιμο black tie ή cravate noire (όπως έχει καθιερωθεί ο όρος να αναφέρεται κυρίως σε προσκλήσεις και άλλα επίσημα έγραφα), το κοστούμι είναι είτε μαύρο ή μπλε μαύρο ή λευκό (μόνο το σακάκι), φοριέται με επίσημο λευκό πουκάμισο όπου διαθέτει γαλλικές μανσέτες που δένονται με μανικετόκουμπα, μαύρο δετό παπιγιόν, μαύρο γιλέκο (αν υπάρχει), τιράντες, μαύρες κάλτσες μέχρι το γόνατο, ζωνάρι(απαραίτητο μόνο όταν φοριέται με μονόπετο σακάκι), λευκο μαντηλι, μαυρο παπουτσι λουστρινι είτε oxford είτε με σατέν φιόγκο (opera pumps).

## Ιστορία
Το σημερινό σμόκιν εξελίχθηκε στα τέλη του 19ου αιώνα από το σακάκι καπνίσματος το οποίο υπάρχει ως και σήμερα.

Είναι κοινώς παραδεκτό πως ο διάσημος οίκος ραπτικής Henry poole & Co στο νούμερο 15 της σάβιλ ρόου, το 1865 δημιούργησε το πρώτο σμόκιν  για τον τότε Πρίγκιπα της Ουαλίας.



Κατηγορία:Ένδυση
Κατηγορία:Επίσημη ενδυμασία
Κατηγορία:Ενδυματολογικοί κώδικες
Πουρούλια

Η **Πουρούλια** (βεγγαλικά: পুরুলিয়া), επίσης γνωστή ως πόλη Μανμπούμ, είναι πόλη που βρίσκεται στην πολιτεία της Δυτικής Βεγγάλης στην Ινδία και δημιουργήθηκε το 1876. Στην πόλη εδρεύει και η επαρχία Πουρούλια. Η Πουρούλια βρίσκεται στα βόρεια του ποταμού Κανγκσαμπάτι.  

Βρίσκεται σε υψόμετρο 240 μέτρων. Το 2015, ο πληθυσμός της πόλης ήταν 406.540 άτομα. 

## Γεωγραφία
Η Πουρούλια βρίσκεται στις γεωγραφικές συντεταγμένες . Έχει μέσο υψόμετρο 228&#x20;μέτρων. Τα καλοκαίρια είναι ζεστά και ξηρά με θερμοκρασίες που κυμαίνονται από 23&#x20;°C έως πάνω από 48&#x20;°C. Η θερμοκρασία της Πουρούλια έφθασε το υψηλότερο επίπεδο στη χώρα στις 18 Ιουνίου 2005, φτάνοντας τους 51.1&#x20;°C. Οι χειμώνες είναι δροσεροί και ξηροί, με ημερήσιες θερμοκρασίες από 5&#x20;°C έως 20&#x20;°C. Οι περισσότερες βροχοπτώσεις πέφτουν κατά τη διάρκεια των υγρών μουσώνων.

### Αστυνομικά τμήματα
Το αστυνομικό τμήμα Πουρούλια (Πόλη) έχει δικαιοδοσία πάνω από το δήμο Πουρούλια και μέρη των μπλοκ κοινοτικής ανάπτυξης Πουρούλια 1 και Πουρούλια 2. Καλύπτει έκταση 13.9 τ.χλμ. και ο πληθυσμός που καλύπτει είναι 151.210 άτομα.

Το αστυνομικό τμήμα Πουρούλια (Μουφασίλ) έχει δικαιοδοσία σε μέρη των μπλοκ κοινοτικής ανάπτυξης Πουρούλια 1 και Πουρούλια 2. Η έκταση που καλύπτει είναι 434.57 τ.χλμ. και ο πληθυσμός που καλύπτει είναι 235.853 άτομα.

Το αστυνομικό τμήμα γυναικών Πουρούλια Σαντάρ άνοιξε το 2014 στο Μπατμπάντ. Το 2016 κάλυπτε τα αστυνομικά τμήματα Πουρούλια (Πόλη), Πουρούλια (Μουφασίλ), Κοτσίλα, Άρσα, Τζάλντα και Τζοϊπούρ.

## Εκπαίδευση

### Πανεπιστήμια

* Πανεπιστήμιο Σίντχο Κάντο Μπίρσο

## Αξιοσημείωτα άτομα

*Τσιταραντζάν Ντας
* 
*Γκαμπίρ Σινγκ Μούρα

## Ρίψη όπλων στη Πουρούλια
Στις 18 Δεκεμβρίου του 1995, μια μυστηριώδης αποστολή όπλων έπεσε από τον ουρανό πάνω από την περιοχή της Τζοϊπούρ Τζάλντα στην επαρχία Πουρούλια της Δυτικής Βεγγάλης. Η αποστολή βρέθηκε το επόμενο πρωί. Οι λόγοι για αυτό είναι ακόμα άγνωστοι.

## Παραπομπές


Κατηγορία:Πόλεις της Ινδίας
Αργοναύτης (αποσαφήνιση)

Η ονομασία **Αργοναύτης** μπορεί να αναφέρεται:

* Κατά την Ελληνική μυθολογία όσοι ανταποκρίθηκαν στο κάλεσμα του Ιάσονα και έλαβαν μέρος στην Αργοναυτική εκστρατεία επανδρώνοντας ως πλήρωμα την Αργώ, από την οποία πήραν το όνομά τους *[[Αργοναύτες]]*.

## Αθλητικοί σύλλογοι
Στους παρακάτω αθλητικούς συλλόγους:

* Δ.Α.Ο. Αργοναύτης Πειραιά
* Α.Ο. Αργοναύτης Κατακόλου
* Α.Ο. Αργοναύτης Νέας Κίου
* Μ.Α.Σ. Αργοναύτης Καλαμαριάς
* Α.Ο. Αργοναύτης Ραφήνας
* Π.Α.Ο. Αργοναύτης Πυλών Καρπάθου
* Α.Ο. Αργοναύτες Καλύμνου
* Α.Σ. Αργοναύτες Μύρινας Λήμνου
* Α.Σ. Αργοναύτες Αγρινίου
* Α.Σ. Αργοναύτες Αμαλιάπολης Μαγνησίας
* Α.Σ. Αργοναύτης Βραχατίου
* Α.Ο. Αργοναύτης Νέας Κίου B.C.
Ουίν Μιντ

Ο **Ουίν Μιντ** (Win Myint, βιρμανικά: wɪ́ɴ mjɪ̰ɴ|) (γεννημένος στις 8 Νοεμβρίου 1951) είναι πολιτικός και πρώην κρατούμενος στη Μιανμάρ. Από τις 30 Μαρτίου 2018 ως την 1η Φεβρουαρίου 2021 υπηρέτησε ως ο 10ος Πρόεδρος της Μιανμάρ. 

Για την συμμετοχή του στην εξέγερση 8888, φυλακίστηκε από τη χούντα ως το 1990.

Διετέλεσε Πρόεδρος της Βουλής των Αντιπροσώπων της Μιανμάρ από το 2016 ως το 2018 και υπηρέτησε ως βουλευτής της Pyithu Hluttaw από το 2012 ως το 2018. Ο Ουίν Μιντ σπούδασε γεωλογία στο Πανεπιστήμιο της Ραγκούν θεωρείται σημαντικός σύμμαχος της κρατικής συμβούλου (και ντε φάκτο αρχηγού της κυβέρνησης), Αούν Σαν Σου Κίι. Είναι παντρεμένος με την Τσο Τσο και έχουν μία κόρη.

Ο Μιντ εξελέγη πρόεδρος της χώρας του από τη Συνέλευση της Ένωσης (Pyidaungsu Hluttaw) στις 28 Μαρτίου 2018, λαμβάνοντας 403 ψήφους επί συνόλου 636 βουλευτών.

Στις 17 Απριλίου 2018 ο νέος πρόεδρος χορήγησε αμνηστία σε 8.500 κρατουμένους, μεταξύ των οποίων και σε 51 ξένους και 36 πολιτικούς κρατουμένους.

Έπειτα από στρατιωτικό πραξικόπημα την 1η Φεβρουαρίου 2021, ανατράπηκε και συνελήφθη από το στρατό.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Μιανμάρ
Πιέτρο Γ΄ Καντιάνο

Ο **Πιέτρο Γ΄ Καντιάνο** (Ιταλικά : *Pietro III Candiano*, πέθανε το 959), Δόγης της Βενετίας (942 - 959) από την Οικογένεια Καντιάνο ήταν γιος του δόγη Πιέτρο Β΄ Καντιάνο. Το 948 εξεστράτευσε με 33 γαλέρες για να τιμωρήσει τους Ναρεντίνους πειρατές στην Δαλματία για συνεχείς επιδρομές σε Βενετσιάνικα πλοία στην Αδριατική Θάλασσα που συνεχίστηκαν μέχρι την εποχή του Πιέτρο Β΄ Ορσεόλο. Η δόγισσα του ήταν η Ριχίλδη Καντιάνο.
Απέκτησαν τρεις γιους τους μετέπειτα δόγηδες Πιέτρο Δ΄ Καντιάνο και Βιτάλε Καντιάνο και τον Ντομένικο Καντιάνο, επίσκοπο του Τορκέλλο. Η κόρη τους Έλενα Καντιάνο και ο σύζυγος της Γεράρδος Γκουόρο ήταν πρωταγωνιστές στην δραματική σειρά του Ουίλλιαμ Σαίξπηρ Ρωμαίος και Ιουλιέτα.

## Παραπομπές
 		


## Πηγές

*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

## Εξωτερικοί σύνδεσμοι

*Οι δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Καντιάνο
Lufthansa Group

## Ο Όμιλος Lufthansa
Ο **όμιλος Lufthansa** ή **Lufthansa Group** είναι αεροπορική εταιρεία με διεθνείς δραστηριότητες. Κατά το οικονομικό έτος 2017, ο όμιλος Lufthansa πραγματοποίησε έσοδα ύψους 35,6 δισ. ευρώ και απασχολούσε κατά μέσο όρο 128.856 άτομα. Η δομή των επιχειρηματικών τομέων προσαρμόστηκε σύμφωνα με την έννοια των τριών πυλώνων πίσω από την εταιρική στρατηγική στην αρχή του οικονομικού έτους. Από τότε, ο όμιλος Lufthansa έχει οργανωθεί στους επιχειρηματικούς τομείς της Network Airlines, Point-to-Point Airlines, αεροπορικών υπηρεσιών (συμπεριλαμβανομένων των τομέων Logistics, MRO και Catering) και των επιπρόσθετων επιχειρήσεων και ομάδων.

## Βασικά στοιχεία
Τα συνολικά έσοδα για τον όμιλο Lufthansa το 2017 ανήλθαν σε 35,6 δισ. ευρώ, αύξηση 12,4% σε σχέση με το προηγούμενο έτος. Το προσαρμοσμένο EBIT ύψους 2,97 δισ. ευρώ σημείωσε σημαντική βελτίωση από 69,7% σε ετήσια βάση. Και το περιθώριο EBIT που προσαρμόστηκε κατά 8,4% ήταν αυξημένο κατά 2,9 ποσοστιαίες μονάδες σε σχέση με το προηγούμενο έτος. Το EBIT για το έτος αυξήθηκε κατά περισσότερο από 1 δισ. Ευρώ σε 3,3 δισ. ευρώ. Αριθμός υπαλλήλων: 129.424.

## Μέλη
μικρογραφία|260x260εσ|Το πρώτο αεροσκάφος της Lufhansa, το Convair 340, που αποκτήθηκε τον Αύγουστο του 1954
*Lufthansa 
*Swiss International Airlines 
*Austrian Airlines 
*Eurowings 
*Germanwings 
*Brussels Airlines 
*Sun Express (50 %) 
*Edelweiss Air 
*Lufthansa Cargo 
*LSG Lufthansa Service Holding 
*Lufthansa Technik 
## Σημαντικά Πρόσωπα

* Carsten Spohr: Πρόεδρος του Διοικητικού Συμβουλίου και Διευθύνων Σύμβουλος

* Thorsten Dirks: Μέλος της Εκτελεστικής Επιτροπής, Διευθύνων Σύμβουλος της Eurowings και των Υπηρεσιών Αεροπορίας

* Harry Hohmeister: Μέλος της Εκτελεστικής Επιτροπής, Διευθυντής Hub Managament

* Ulrik Svensson: Μέλος της Εκτελεστικής Επιτροπής και Οικονομικός Διευθυντής

* Dr. Bettina Volkens: Μέλος της Εκτελεστικής Επιτροπής, Διευθύνων Σύμβουλος Εταιρικών Ανθρωπίνων Πόρων και Νομικών Υποθέσεων

## Πηγές

* Επίσημος ιστότοπος

Κατηγορία:Ευρωπαϊκές αεροπορικές εταιρείες
Ντον Σίγκελ

Ο **Ντον Σίγκελ** (αγγλικά: Donald "Don" Siegel), (26 Οκτωβρίου 1912 - 20 Απριλίου 1991), ήταν Αμερικανός σκηνοθέτης, και παραγωγός του κινηματογράφου.

Ο Σίγκελ ήταν ο σκηνοθέτης πέντε ταινίων με πρωταγωνιστή τον Κλιντ Ίστγουντ, συμπεριλαμβάνομένών του Επιθεωρητή Κάλαχαν (1971), και της Αποδράσης από το Αλκατράζ (1979).

## Φιλμογραφία

**[[Πέρα απ' τον Ειρηνικό]]* (1942) 
**[[Καζαμπλάνκα (ταινία)|Καζαμπλάνκα]]* (1942) 
**[[Star in the Night]]* (1945)
**[[Hitler Lives]]* (1945 documentary)
**[[The Verdict]]* (1946)
**[[Night Unto Night]]* (1949)
**[[Το μυστικό του λοχαγού Μπλέικ|Η Μεγάλη Κλοπή]]* (1949)
**[[The Duel at Silver Creek]]* (1952)
**[[Count the Hours]]* (1953)
**[[China Venture]]* (1953)
**[[Riot in Cell Block 11]]* (1954)
**[[Private Hell 36]]* (1954)
**[[The Blue and Gold]]* (1955)
**[[Invasion of the Body Snatchers]]* (1956)
**[[Crime in the Streets]]* (1956)
**[[Baby Face Nelson]]* (1957)
**[[Spanish Affair]]* (1957)
**[[The Gun Runners]]* (1958)
**[[The Lineup]]* (1958)
**[[Hound-Dog Man]]* (1959)
**[[Edge of Eternity]]* (1959) 
**[[Flaming Star]]* (1960)
**[[Hell Is for Heroes]]* (1962)
**[[Οι 5 δολοφόνοι|Οι Δολοφόνοι]]* (1964)
**[[The The Hanged Man]]* (1964)
**[[Stranger on the Run]]* (1967)
**[[Coogan's Bluff]]* (1968)
**[[Madigan]]* (1968)
**[[Death of a Gunfighter]]* (1969)
**[[Two Mules for Sister Sara]]* (1970)
**[[The Beguiled]]* (1971)
**[[Ο επιθεωρητής Κάλαχαν]]* (1971)
**[[Charley Varrick]]* (1973)
**[[The Black Windmill]]* (1974)
**[[The Shootist]]* (1976)
**[[Telefon]]* (1977)
**[[Απόδραση από το Αλκατράζ]]* (1979)
**[[Rough Cut]]* (1980)
**[[Jinxed!]]* (1982)

## Εξωτερικοί σύνδεσμοι
* Ο 

## Παραπομπές


Κατηγορία:Αμερικανοί σκηνοθέτες κινηματογράφου
Παγκάκι

thumb|Παγκάκι σε κήπο
Ένα **παγκάκι** είναι ένα μακρύ κάθισμα στο οποίο μπορούν να κάθονται ταυτόχρονα πολλοί άνθρωποι.   

## Κατασκευή
Τα παγκάκια είναι συνήθως κατασκευασμένα από ξύλο, αλλά μπορεί επίσης να είναι κατασκευασμένα από μέταλλο, πέτρα ή συνθετικά υλικά.   

Πολλά παγκάκια έχουν βραχίονες και πλάτη, ενώ μερικά δεν έχουν πλάτη ούτε και βραχίονες.   

Συνήθως, τα συναντούμε σε πολυσύχναστους υπαίθριους χώρους, όπως πάρκα, πλατείες και παραλίες.  

## Διαφορετικοί τύποι παγκακίων

*Τα παγκάκια πάρκων που τοποθετούνται ως καθίσματα σε δημόσια πάρκα και ποικίλλουν στον αριθμό των ατόμων που μπορούν να κάθονται.
*Τα παγκάκια κήπων είναι παρόμοια με τα παγκάκια του δημόσιου πάρκου, αλλά είναι μακρύτερα και προσφέρουν περισσότερο αριθμό καθήμενων.
*Τα τραπέζια για . Αυτά τα παγκάκια μπορούν να έχουν πτυσσόμενα τραπέζια, ώστε να διευκολύνεται η μεταφορά και αποθήκευση.

## Εξωτερικοί σύνδεσμοι
* 
* 

Κατηγορία:Έπιπλα
Αγία Παρασκευή Παναιτωλικού Αιτωλοακαρνανίας

Η **Αγία Παρασκευή** Παναιτωλικού είναι ορεινό χωριό της Αιτωλοακαρνανίας σε υψόμετρο 550 μέτρων.

## Γεωγραφία - αξιοθέατα
Η Αγία Παρασκευή βρίσκεται στις νοτιοδυτικές πλαγιές του όρους Παναιτωλικό και απέχει 19 χλμ. ΒΑ. από το Αγρίνιο. Το όνομά της προέρχεται από το εξωκλήσι της Αγίας Παρασκευής που βρίσκεται στη βόρεια είσοδο του χωριού. Οι κάτοικοί της ασχολούνται με τη γεωργία (κυρίως οπωροκηπευτικά) και την κτηνοτροφία. Από το χωριό ξεκινούν αρκετά μονοπάτια προς το Παναιτωλικό και τις κορυφές του γι΄ αυτό χρησιμοποιείται συχνά ως σημείο εκκίνησης από ορειβατικούς συλλόγους.

## Ονομασία - διοικητικά
Η παλιά ονομασία του χωριού, από την περίοδο της τουρκοκρατίας, ήταν **Ζελίχοβο**. που σημαίνει πολύ πράσινο και με αυτό το όνομα αναφέρεται επίσημα το 1835 στο ΦΕΚ 19Α-07/12/1835 να προσαρτάται στον τότε δήμο Εφύρας. Μετονομάστηκε σε Αγία Παρασκευή το 1928. Σύμφωνα με το πρόγραμμα ''Καλλικράτης'', μαζί με τον ακατοίκητο οικισμό Γεροβασίλη αποτελούν την τοπική κοινότητα Αγίας Παρασκευής που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει πληθυσμό 212 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 16,181 χμ² (2011).

## Πληθυσμός

(σε παρένθεση ο πληθυσμός της τοπικής κοινότητας)
## Εξωτερικοί σύνδεσμοι

* Αγία Παρασκευή - Ζελίχοβο Αιτωλοακαρνανίας στο https://www.youtube.com
* Αγία Παρασκευή - Κορυφή Παναιτωλικού από τον ιστότοπο https://web.archive.org/web/20181207150303/https://ca.wikiloc.com/
* Αγία Παρασκευή - Γιόρλα  από τον ιστότοπο https://web.archive.org/web/20181207150303/https://ca.wikiloc.com/
## Δείτε επίσης
Στην Αιτωλοακαρνανία υπάρχουν οι συνώνυμοι οικισμοί: Αγία Παρασκευή Αγίου Βλασίου και Αγία Παρασκευή Πεντακόρφου.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, εκδ. 2002-4

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Διεθνές Στάδιο Καλίφα

Το **Διεθνές Στάδιο Καλίφα** (Αραβικά: ملعب خليفة الدولي), επίσης γνωστό ως **Εθνικό Στάδιο**, είναι ένα στάδιο πολλών χρήσεων στο Κατάρ.

Το στάδιο φιλοξένησε το Παγκόσμιο Πρωτάθλημα Στίβου 2019, καθώς και το Παγκόσμιο Κύπελλο Ποδοσφαίρου 2022.

## Ιστορία
Το στάδιο εγκαινιάστηκε στις 3 Μαρτίου 1976, που αρχικά είχε χωρητικότητα 20,000 θεατών. Το 2005, ανακαινίστηκε για να επεκτείνει τη χωρητικότητά του από 30 σε 40 χιλιάδες θεατές, για τους Ασιατικούς Αγώνες 2006.

Ξανανακαινίστηκε το 2017 για να μπορέσει να αναπτυχθεί πιο πολύ για τα Diamond League κάθε χρόνο, το Παγκόσμιο Πρωτάθλημα Στίβου 2019, καθώς και το Παγκόσμιο Κύπελλο Ποδοσφαίρου 2022.

Στο Παγκόσμιο Κύπελλο Ποδοσφαίρου 2022 φιλοξένησε συνολικά οκτώ αγώνες. Ο πρώτος αγώνας του τουρνουά ήταν στις 21 Νοεμβρίου 2022 με την Εθνική Αγγλίας να κερδίζει με το εντυπωσιακό 6-2 την αντίστοιχη Εθνική ομάδα του Ιράν.  

Εκεί στεγάζεται τώρα η Εθνική Κατάρ στο ποδόσφαιρο ανδρών.

## Παραπομπές


Κατηγορία:Στάδια ποδοσφαίρου στο Κατάρ
Κατηγορία:Στάδια Παγκοσμίου Κυπέλλου Ποδοσφαίρου 2022
Γεροβασίλης Αιτωλοακαρνανίας

Ο **Γεροβασίλης** είναι ορεινό χωριό της Αιτωλοακαρνανίας το οποίο βρίσκεται στις νοτιοδυτικές πλαγιές του όρους Παναιτωλικό. Απέχει 19 χλμ. ΒΑ. από το Αγρίνιο. και είναι αποτελεί συνέχεια προς τα νότια με την Αγία Παρασκευή. Ως οικισμός περιλαμβάνεται στις ελληνικές απογραφές από το 2001 και ως μέρος του τοπικού διαμερίσματος Παναιτωλικού. Σύμφωνα με το πρόγραμμα ''Καλλικράτης'', μαζί με την Αγία Παρασκευή αποτελούν την τοπική κοινότητα Αγίας Παρασκευής που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 δεν έχει μόνιμους  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μαρία Αργυροπουλίνα

Η **Μαρία Αργυροπουλίνα** ή **Μαρία Αργυρή** (πέθανε το 1007) ήταν εγγονή του Βυζαντινού αυτοκράτορα Ρωμανού Β΄ και ανιψιά των επίσης αυτοκρατόρων Βασιλείου του Βουλγαροκτόνου και Κωνσταντίνου Η΄. Στα *"Βενετσιάνικα Χρονικά"* που έγραψε ο Ιωάννης ο Διάκονος η Μαρία καταγράφεται σαν κόρη ενός ευγενούς πατρικίου με το επώνυμο *"Αργυρόπουλος"* και γόνος αυτοκρατορικής οικογένειας. Η πληροφορία επιβεβαιώνεται από τον Βενετό ιστορικό και δόγη Αντρέα Ντάντολο που γράφει ότι ήταν ανιψιά του αυτοκράτορα Βασιλείου του Βουλγαροκτόνου, σαν μέλος της οικογένειας των Αργυρόπουλων πιθανότερος συγγενής της θεωρείται ο Ρωμανός Γ΄ Αργυρός. 

## Γάμος με τον γιο του δόγη της Βενετίας

H Μαρία παντρεύτηκε τον Τζιοβάννι Ορσεόλο μεγαλύτερο γιο του Δόγη της Βενετίας Πιέτρο Β΄ Ορσεόλο, ο γάμος έγινε με αυτοκρατορικές τιμές στην Κωνσταντινούπολη, το ζεύγος έστεψε με χρυσό διάδημα ο ίδιος ο αυτοκράτορας Βασίλειος. Η νύφη έφερε στον σύζυγο της μεγάλη προίκα όπως ένα ανάκτορο στην Κωνσταντινούπολη που έζησαν μετά τον γάμο της, ο Τζιοβάννι αντίστοιχα έδωσε στην σύζυγο του τον τίτλο της πατρικίου.

Στην γαμήλια τελετή χρησιμοποίησε χρυσά πιρούνια αλλά το πιρούνι τον 11ο αιώνα ήταν κάτι το αμφιλεγόμενο. Καταδικάστηκε από τον τοπικό κλήρο επειδή η χρήση των πιρουνιών είναι προσβολή στον θεό που έδωσε στον άνθρωπο τα δάχτυλα για χρήση και δεν είχε δικαίωμα να τα αντικαταστήσει με μεταλλικά. Η Μαρία Αργυροπουλίνα πριν αναχωρήσει από την Κωνσταντινούπολη για την Βενετία παρακάλεσε τον αυτοκράτορα να της επιτρέψει να μεταφέρει μαζί της κομμάτια από τα ιερά λείψανα της Αγίας Βαρβάρας. Ο Τζιοβάννι και η Μαρία απέκτησαν έναν γιο που τον ονόμασαν Βασίλειο για να τιμήσουν τον αυτοκράτορα Βασίλειο τον Βουλγαροκτόνο. Η Μαρία και ο σύζυγος της πέθαναν μαζί από Πανώλη μετά την επιστροφή τους στην Δημοκρατία της Βενετίας, από την ίδια επιδημία πέθανε και ο γιος τους Βασίλειος (1007).

## Παραπομπές
 		


## Πηγές

*Tapkova-Zaimova, Vasilka (2009). "Balgari rodom ." : komitopulite v letopisnata i istoriografskata traditsiya (in Bulgarian) (1. izd. ed.). Veliko Tarnovo: Univ. Izdat. "Sv. Sv. Kiril i Metodiy". 
*Nicol, Donald MacGillivray (1992) [1988]. Byzantium and Venice: A Study in Diplomatic and Cultural Relations. Cambridge University Press.

Κατηγορία:Οικογένεια των Αργυρών
Κάλατι

Το **Κάλατι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό κατώτερο ή ίσο των  κατοίκων.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Κατηγορία:Οικισμοί του Μπίχατς με σερβική πληθυσμιακή πλειοψηφία
Σπουδή Op. 10, No. 3 (Σοπέν)

Η **Σπουδή Op. 10, No. 3** σε Μι μείζονα είναι σπουδή του Φρεντερίκ Σοπέν, που γράφτηκε το 1829. Πρώτη φορά δημοσιεύθηκε σε Γαλλία, Γερμανία και Αγγλία, το 1833 και ήταν η τρίτη από το σετ των Opus 10. Πρόκειται για μια μελωδική  σπουδή, η οποία ενδείκνυται για λεγκάτο και πολυφωνικό παίξιμο. Ο ίδιος ο Σοπέν πίστευε πως σε αυτό το κομμάτι, έγραψε μία από τις ομορφότερες μελωδίες του. Η σπουδή έγινε αρκετά γνωστή έκτοτε, λόγω των πολλών εκτελέσεων της. Είναι επίσης γνωστή και ως **Tristesse** ή **L'Adieu**. Ένας μέσος όρος εκτέλεσής της διαρκεί περίπου πάνω από 4 λεπτά. 

## Παραπομπές


## Εξωτερικοί σύνδεσμοι
* Analysis of Chopin Etudes at Chopin: the poet of the piano
* ''Manca Izmajlova – F. Chopin – Etude n.3 Tristesse (Live 2010)'' sung by Manca Izmajlova with the Russian State Symphony Cinema Orchestra (YouTube)
* ''Étude Op. 10, No. 3'' played by Ignacy Jan Paderewski (YouTube)
* ''Étude Op. 10, No. 3'' played by Alfred Cortot (YouTube)
* ''Étude Op. 10, No. 3'' played by Vladimir Horowitz (YouTube)
* in E, Opus 10, No. 3'' played by Valentina Igoshina (YouTube)
* ''Chopin/Godowsky Op.10 No.3'' (left hand) played by Marc-André Hamelin (YouTube)

10 03
Κατηγορία:Συνθέσεις σε Μι μείζονα
Κατηγορία:Συνθέσεις του 1829
Πουρούλια (αποσαφήνιση)

Ο όρος **Πουρούλια** μπορεί να αναφέρεται σε: 

* Πουρούλια, πόλη της Ινδίας στη Δυτική Βεγγάλη.
* Επαρχία Πουρούλια, ομώνυμη επαρχία στη Δυτική Βεγγάλη με πρωτεύουσα την Πουρούλια.